CELEX: 32006D0340
Language: bg
Date: 2006-05-08 00:00:00
Title: Решение на Комисията от 8 май 2006 година за изменение на Решение 2001/171/ЕО на Европейския парламент и на Съвета с цел продължаване на валидността на условията за дерогацията, предвидена за стъкления амбалаж по отношение на нивата на концентрация на тежки метали, определени в Директива 94/62/ЕО (нотифицирано под номер C(2006) 1823)Текст от значение за ЕИП.

Важна правна забележка

|

32006D0340

Официален вестник n° L 125 , 12/05/2006 стр. 0043 - 0043

		20060508Решение на Комисиятаот 8 май 2006 годиназа изменение на Решение 2001/171/ЕО на Европейския парламент и на Съвета с цел продължаване на валидността на условията за дерогацията, предвидена за стъкления амбалаж по отношение на нивата на концентрация на тежки метали, определени в Директива 94/62/ЕО(нотифицирано под номер C(2006) 1823)(текст от значение за ЕИП)(2006/340/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки [1], и по-специално член 11, параграф 3 от нея,като има предвид, че:(1) Дерогацията, предвидена в Решение 2001/171/ЕО на Комисията [2], за стъкления амбалаж по отношение на нивата на концентрация на тежки метали, определени в Директива 94/62/ЕО, изтича на 30 юни 2006 г.(2) Единственият начин определената в член 11, параграф 1 от Директива 94/62/ЕО пределна стойност от 100 ppm да бъде спазвана навсякъде в Общността е да се намали степента на рециклиране на стъклото. Но това не е желателно от гледна точка на опазването на околната среда.(3) Следователно е необходимо валидността на Решение 2001/171/ЕО да бъде удължена, без да бъде определян нов краен срок за неговото действие.(4) Мерките, предвидени в настоящото решение, са в съответствие със становището на комитета, създаден съгласно член 21 от Директива 94/62/ЕО,ПРИЕ НАСТОЯЩОТО РЕШЕНИЕ:Член 1Член 6 от Решение 2001/171/ЕО се заличава.Член 2Адресати на настоящото решение са държавите-членки.Съставено в Брюксел на 8 май 2006 година.За КомисиятаStavros DimasЧлен на Комисията[1] ОВ L 365, 31.12.1994 г., стр. 10. Директива, последно изменена с Директива 2005/20/ЕО (ОВ L 70, 16.3.2005 г., стр. 17).[2] ОВ L 62, 2.3.2001 г., стр. 20.--------------------------------------------------